
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
21 ΑΠΡΙΛΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 24104/730 

Έγκριση Γενικού Πολεοδομικού Σχεδίου του οικισμού Ν. Αγχιάλου 
της Κοινότητας Ν. Αγχιάλου (Ν. Μαγνησίας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) και ειδικότερα το 
άρθρο 3. 

2. Τις διατάξεις του Ν. 1558/85 και ειδικότερα το άρθρο 23 παρ. 

1. 

3. Την 54107/2177/26.7.85 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «Κίνηση της διαδικασίας 
σύνταξης του Γενικού Πολεοδομικού Σχεδίου Ν. Αγχιάλου Ν. Μαγνη¬ 
σίας». 

4. Την 91/1985 γνωμοδότηση της Κοινότητας Ν. Αγχιάλου (Ν. 
Μαγνησίας). 

5. Τα 64/13.3.85, 85/2.4.85, 86/2.4.85, 87/2.4.85, 89/5. 
4.85, 90/5.4.85 έγγραφα του Τμήματος Πολεοδομίας και Πολεοδο- 
μικών Εφαρμογών Ν. Μαγνησίας προς τους αρμόδιους φορείς. 

6. Το 417.330/10/6.6.85 έγγραφο του Οργανισμού Σιδηροδρό¬ 
μων Ελλάδος. 

7. Το 8621/28.5.85 έγγραφο του Οργανισμού Εργατικής Κατοι¬ 
κίας. 

8. Το 522863/25.6.85 έγγραφο του Ελληνικού Οργανισμού Του¬ 
ρισμού. 

9. Το 1275/12.7.85 έγγραφο της ΙΓ' Εφορείας Προϊστορικών 
καί Κλασσικών Αρχαιοτήτων του Υπουργείου Πολιτισμού και Επιστη¬ 
μών. 

10. Το 2621/27.11.85 έγγραφα της 7ης Εφορείας Βυζαντινών 
Αρχαιοτήτων του Υπουργείου Πολιτισμού. 

11. Έγγραφο της Ευκαιριακής Νομαρχιακής Επιτροπής (ΕΝΕ). 

12. Το γεγονός ότι οι υπόλοιποι φορείς δεν απάντησαν μέχρι σή- 
μερ “' 

13. Την 33/2.12.85 γνωμοδότηση του Συμβουλίου Χωροταξίας, 
Οικισμού και Περιβάλλοντος Νομού Μαγνησίας, αποφασίζουμε: 

1. Εγκρίνεται το γενικό πολεοδομικό σχέδιο του οικισμού Ν. Αγ¬ 
χιάλου της Κοινότητας Ν. Αγχιάλου του Ν. Μαγνησίας, όπως τα όρια 
του προσδιορίζονται με κόκκινη γραμμή στους χάρτες Π—1.2.—1. 
3.2. και Π—1.11 σε κλίμακα 1:5000. Κυρίως το σχέδιο αυτό περι¬ 
λαμβάνει: 

Α. Την πολεοδομική οργάνωση του οικισμού για πληθυσμιακό μέ¬ 
γεθος 4.000 κατοίκων (πληθυσμός 1987) με: 

α) Την επέκταση του σχεδίου πόλης σε εκτάσεις πυκνοδομημένες 


και αραιοδομημένες, συνολικής επιφάνειας 300 στρεμ. και τη δη¬ 
μιουργία δύο πολεοδομικών ενοτήτων με μέσο μέγεθος μικτής πυκνό¬ 
τητας και συντελεστή δόμησης όπως φαίνεται στο χάρτη Π—1.4. 
—1.5 σε κλίμακα 1:5000. ως εξής: 

• Πολεοδομική Μέση μικτή πυκνότητα Μέσος όρος 
ενότητα κατ/Ηα Σ.Δ. 


11 132,56 1,15 

12 127,66 1,05 


β) Τον προσδιορισμό των χρήσεων γης όπως φαίνεται στο χάρτη 
Π-1.2—1.3.2 σε κλίμακα 1:5000 και ειδικότερα: 

- Τη χωροθέτηση κεντρικών λειτουργιών πόλης στο σημερινό κέ¬ 
ντρο του οικισμού. 

— Τη χωροθέτηση κεντρικών λειτουργιών πόλης στο σημερινό κέ¬ 
ντρο του οικισμού. 

- Τη χωροθέτηση δύο (2) τοπικών κέντρων επιπέδου γειτονιάς 
ανά ένα σε κάθε πολεοδομική ενότητα. 

- Τη χωροθέτηση δύο (2) νέων νηπιαγωγείων ανά ένα σε κάθε 
πολεοδομική ενότητα. 

- Τη χωροθέτηση ενός νέου δημοτικού σχολείου στη II ενότητα. 

- Τη δημιουργία σχολής Τουριστικών Επαγγελμάτων κοντά στο 
■ Γυμνάσιο -Λύκειο. 

- Τη δημιουργία περιφερειακού ιατρείου στο βορεινό τοπικό κέ¬ 
ντρο. 

- Τη δημιουργία Κέντρου Ανοικτής Προστασίας Ηλικιωμένων 
"(ΚΑΠΗ) σε παραλιακή θέση ανατολικά. 

- Τη χωροθέτηση αθλητικών εγκαταστάσεων σε παραλιακή θέση 
ανατολικά και τη διατήρηση του ήδη υπάρχοντος γηπέδου στη δυτική 
παραλία. 

—Την ανάδειξη σαν πολιτιστικών χώρων όλων των αρχαιολογικών 
χώρων καθώς και της περιοχής αρχαίου λιμανιού. Προτείνεται έργα 
ανάδειξης της προϊστορικής—ιστορικής Πόλης και προπαντός της Βυ¬ 
ζαντινής, σε α' φάση με την ολοκλήρωση των ανασκαφικών έργων, 
την αναστήλωση των μνημείων και τη δημιουργία των αρχαιολογι¬ 
κών πάρκων και σε β' φάση την ενοποίησή τους με τις υπόλοιπες 
λειτουργίες του οικισμού. 

- Τη χωροθέτηση Βιομηχανικού—Βιοτεχνικού Πάρκου μαζί με το 
χονδρεμπόριο δυτικά του οικισμού. 

- Τη χωροθέτηση χρήσεων τουρισμού-αναψυχής σ’ όλη την πα¬ 
ραλιακή ζώνη του οικισμού και την αξιοποίηση αυτής για την ανα¬ 
ψυχή των κατοίκων με την εξυγίανση, απορρύπανση και ανάδειξή 
της. 

- Τη μεταφορά του νεκροταφείου και χωροθέτηση. αυτού σε άλλη 
θέση. 

— Τη μεταφορά του σταθμού ΚΤΕΛ και τη χωροθέτηση αυτού 
βόρεια του οικισμού. 

γ) Τη γενική εκτίμηση της χωρητικότητας των πολεοδομικών ενο¬ 
τήτων σε κατοίκους με προοπτική το έτος 1987 και των αναγκών σε 
γη (Ηβ) για κοινωνική υποδομή, όπως αναφέρονται στους πίνακες 
Α.11.6, Α.11.2.1α. 

δ) Τον καθορισμό ζώνων οικονομικών και θεσμικών κινήτρων και 
πολεοδομικών μηχανισμών όπως φαίνεται στους χάρτες Π—1.7. 
— 1.8. σε κλίμακα 1:5000 και ειδικότερα: 

- Ζώνη κοινωνικού συντελεστή (ΖΚΣ) σε περιοχή επέκτασης. 

— Ζώνη ειδικών κινήτρων (ΖΕΚ) στα τοπικά κέντρα γειτονιάς. 

- Ζώνη ενεργού πολεοδομίας (ΖΕΠ) σε περιοχές βορειοδυτικά του 
οικισμού. 

— Ζώνη κανονιστικών όρων δόμησης (ΖΚΟ) σε περιοχές επεκτά¬ 
σεων. 

ε) Τον καθορισμό νέων αναπτυξιακών ζωνών όπως φαίνεται στο 
χάρτη Π—1.6.1—1.6.2 σε κλίμακα 1:5000 και ειδικότερα: 

- Ζωνών λιανικού εμπορίου στα κέντρα γειτονιών. 

- Ζωνών Βιομηχανικού—Βιοτεχνικού Πάρκου και χονδρεμπορίου. 

— Ζωνών Τουριστικής Ανάπτυξης κατά· μήκος της παραλίας του 

οικισμού νότια κάι ανατολικά. . 

— Ζωνών Πολιτιστικών δραστηριοτήτων στις περιοχές του αρχαιο¬ 
λογικού χώρου και του λιμανιού. 

— Ζώνης προαγραμμάτων κατοικίας με ανάπλαση στα νοτιοανατο¬ 
λικά του οικισμού. 

. Β. Τη λήψη μέτρων για την προστασία του περιβάλλοντος όπως 
φαίνεται στους δύο (2) χάρτες Π-1.9. σε κλίμακα 1:25.000. Βασι¬ 
κότερες παρεμβάσεις είναι: 

— Η προστασία των ακτών καθ’ όλο το μήκος της περιοχής. 

- Η προστασία του υποβαθμισμένου σήμερα οικοσυστήματος στο 
βιότοπο νότια του οικισμού και στην εκβολή του χάνδακα στη θά¬ 
λασσα. 

- Η προστασία γεωργικής γης υψηλής παραγωγικότητας. 

— Η προστασία χώρων ιστορικού ενδιαφέροντος συμπεριλαμβανο¬ 
μένου και του οικισμού Ν. Αγχιάλου. 

— Η απομάκρυνση των οχλουσών χρήσεων που βρίσκονται κατά 
μήκος της οδού Βόλου-Αθηνών σε περιοχή δυτικά του οικισμού ιδιο¬ 
κτησία της κοινότητας. 

— Η εκπόνηση ειδικής μελέτης αναβάθμισης για το λιμανάκι της 
Ν. Αγχιάλου. 

- Η προστασία περιοχών κατά μήκος όλης της ακτής από Ν. 
Αγχίαλο μέχρι τον όρμο της Σούρπης. 

-Γ. Την οργάνωση και ιεράρχηση του οδικού δικτύου όπως φαίνε- 
-ται στο χάρτη Π—2.1.2 σε κλίμακα 1:5000. Βασικότερες παρεμβά¬ 
σεις είναι: 

- Η χάραξη νέας παρακαμπηρίου βορειοανατολικά του οικισμού 
που θά αποτελέσει τμήμα της εθνικής οδού Βόλου-Αθηνών. 

- Η απόδοση της σημερινής εθνικής οδού που διαπερνά τον οικι-' 
σμό στο δίκτυο του οικισμού σαν τοπική αρτηρία. 

' γ Η διάνοιξη μιάς άλλης αρτηρίας για την εξυπηρέτηση των δύο 
πολεοδομικών ενοτήτων με ανάλογη διακίνηση αστικής και υπεραστι¬ 
κής μεταφορικής υποδομής και δίκτυο συλλεκτηρίων. 

- Η δημιουργία πλέγματος πεζοδρόμων κύρια κοντά στους αρ¬ 
χαιολογικούς χώρους καθώς και η πεζοδρόμ-ηαη οδών μέσα στον 
κυρίως πΟλεοδομικό ιστό του οικισμού. 


- Η δημιουργία χώρων στάθμευσης σε διακεκριμένες θέσεις για 
την εξυπηρέτηση του παραπάων πλέγματος πεζοδρόμων όπως και 
της υπό ανάπλαση και αξιοιποίηση παραλιακής ζώνης του οικισμού 
καθώς και η δημιουργία δικτύου κοινοχρήστων χώρων. 

Δ. Τις προτάσεις για τα απαραίτητα έργα και μελέτες δικτύων 
υποδομής όπως φαίνονται στους χάρτες Π-2.2.2, Π-2.3.2-2.4.2, 
Π-2.6.2-2.7.2 σε κλίμακα 1:5000 και ειδικότερα: 

■ 1) Δίκτυο ύδρευσης 

—Αντιμετώπιση του προβλήματος της ποιότητας του νερού με την 
εγκατάσταση - συγκροτήματος αποσκλήρυνσης ύδατος στη θέση των 
δεξαμενών. , 

- Αντικατάσταση των αγωγών με σωλήνες Ρ.ν.Ο 

- Συμπλήρωση του δικτύου. 

2) Δίκτυα αποχέτευσης 

2.1. Δίκτυο όμβριων—αντιπληρρυρική προστασία. 

- Επέκταση του δικτύου όμβριων με τελικό αποδέκτη των όμ¬ 
βριων τη θάλασσα. 

- Διευθέτησης χειμάρρου με. ανοικτή διατομή. 

2.2. Δίκτυο ακαθάρτων 

- Κατασκευή κεντρικού δικτύου ακαθάρτων με: 

Εγκατάσταση επεξεργασίας λυμάτων και τελική διάθεση αυτών με 

υποθαλάσσιο αγωγό στη θάλασσα και πρόταση για άμεση εξυπηρέ¬ 
τησή του οικισμού με σηπτικούς βόθρους. 

3) Ενεργειακό και τηλεπικοινωνιακό σύστημα. 

- Προσαρμογή προαγραμμάτων ΔΕΗ, ΟΤΕ στα προγράμματα γε¬ 
νικότερης οργάνωσης της περιοχής για την τροφοδότηση των νέων 
υπο ανάπτυξη περιοχών. 

Ε. Τις προτάσεις για την ασφάλεια—προστασία όπως αυτές φαίνο¬ 
νται στο χάρτη Π—3.1.2—3.2.—3.3. σε κλίμακα 1:5000 και ειδικό¬ 
τερα: 

- Καθορισμός χώρων κατάλληλων για συγκέντρωση πληθυσμού 
στις περιπτώσεις έκτακτης ανάγκης. 

- Ο οικισμός της Ν. Αγχιάλου εξακολ,ουθεί να παραμένει στα όρια 
επέμβασης του Πυροσβεστικού Σταθμού Βόλου. 

Στ. Συνοπτικά αντίτυπα των παραπάνω δώδεκα (12) χαρτών και 
δύο (2) πινάκων θεωρημένο από τον Προϊστάμενο της Δ/νσης Πολεο¬ 
δομικών Εφαρμογών με την υπ’ αρ. 24104/730/1986 πράξη του 
δημοσιεύομαι στην Εφημερίδα της Κυβερνήσεως με την απόφαση 
αυτή. 

2. Εντός της περιοχής του Γ.Π.Σ. και ειδικότερα στις εκτός σχε¬ 
δίου περιοχές που περιλαμβάνονται σ’ αυτό οικοδομικές άδειες που 
έχουν εκδοθεί με τις προγενέστερες ισχύουσες διατάξεις ή έχει υπο¬ 
βληθεί ο πλήρης φάκελλος με τα απαραίτητα για την έκδοση της 
οικοδομικής άδειας στοιχεία μέχρι την ημερομηνία δημοσίευσης της 
παρούσας απόφασης εκτελούνται όπως εκδόθηκαν ή εκδίδονται βάσει 
των υποβληθέντων στοιχείων. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 


Αθήνα, 14 Μαρτίου 1986 


Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 



ινυΜυζ* ι.ιιι κιιυιηιι υΐΜίη Εΐυ,ιΐϋΔΟ ΑΝΛΦυΓΛ 

